《嵩阳宫三将军柏》
明代·黄克晦

人间柏大此全稀，老干宁论四十围。
盖偃曾倾天子葆，露寒应覆侍臣衣。
犹看连影容千骑，那识何枝系六飞。
惆怅茂陵无限树，荒丘残陇草菲菲。

作者简介：明福建惠安人，一作晋江人，字孔昭，号吾野。能诗、善书、工画，称三绝。少时于沙岸画沙作山水景物，长学画，宗沈周，笔甚苍劲，称神品。有《北平稿》、《楚游集》、《匡庐唱和集》、《吾野诗集》。